הוועדה המשותפת לוועדת הכלכלה ולוועדת החינוך לעניין חוק הרשות השנייה, כנסת 17, פרוטוקול מספר 4, 2009-01-27 14:00

משה כחלון: שלום לכולם, צהרים טובים.

משה כחלון: אני פותח את ישיבת ועדת הכלכלה.

משה כחלון: יש לנו על סדר היום בקשה לדיון מחדש בעקבות דיון שהתקיים לפני כחודש וחצי, בנושא התקנות.

משה כחלון: חודש, בערך.

משה כחלון: ב- 29 בדצמבר הדיון התקיים, הנושא היה תקנות הרשות השנייה לטלוויזיה ורדיו (הארכת תקופת הזיכיון הראשונה בערוץ השלישי)(תיקון), התשס"ט-2008.

משה כחלון: לאחר תום הדיון, כתב אלינו מכתב חבר הכנסת גלעד ארדן וביקש לקיים דיון חוזר, על רקע זה שהוא לא לקח חלק בדיון ההוא, ואנחנו, אכן, היום, מתכנסים.

משה כחלון: לפי תקנון הכנסת צריך לקבל את אישור החברים לקיים דיון חוזר.

משה כחלון: אז אני מבקש – גברתי היועצת המשפטית, הצבעה, נכון?

משה כחלון: מי בעד, מי נגד?

אתי בנדלר: מותר למבקש לנמק את בקשתו, ורק לאחר מכן מתקיימת הצבעה אם לקיים או לא לקיים הצבעה מחדש.

אתי בנדלר: ורק אם הבקשה מתקבלת בהצבעה - - -

משה כחלון: אבל הבקשה נומקה במכתב.

אתי בנדלר: בסדר.

גלעד ארדן: אם תגיד לי שאתה עומד לתמוך בהצעה שלי לקיים דיון מחדש, אז הנימוק שלי עכשיו יהיה מאד קצר ובדיון אני אנמק באריכות.

גלעד ארדן: תלוי מה אדוני – האם הצלחתי לשכנע אותו בשיחותינו שצריך לקיים דיון מחדש.

גלעד ארדן: אני לא יודע.

משה כחלון: אני בספק, אבל אני מבקש להביא להצבעה את נושא הדיון מחדש.

גלעד ארדן: טוב, אז אם כך, אני מבקש לנמק את הבקשה לדיון מחדש.

גלעד ארדן: זה המינימום שמגיע לי, לפחות.

משה כחלון: בבקשה, נמק – לקח לך הרבה יותר, אגב.

אתי בנדלר: את הבקשה בלבד, לא את הנושא לגופו.

גלעד ארדן: אתה יודע שאני מסתפק במינימום.

משה כחלון: אתה תמיד היית צנוע ופרגמטי.

גלעד ארדן: טוב, אז אני אסביר למה ביקשתי את הבקשה לדיון מחדש, אדוני היושב ראש.

גלעד ארדן: קודם כל, צר לי שלא – כיוון שהדיון הקודם כונס כשהכנסת בפגרת בחירות – לא יכולתי להגיע, כי יכול להיות שאם חברי הוועדה שהיו אז היו שומעים את מה שיש לי לומר, כמי שעוסק רבות בנושא של ערוץ 10 בשנים האחרונות, יכול להיות שהיו סוברים אחרת.

גלעד ארדן: או או אבל אני אעשה עכשיו ניסיון לשכנע אותך ואת חבר הכנסת מילר, מדוע לא היה צריך לאשר את התקנות.

גלעד ארדן: חשבתי לפתוח באמירה הידועה שיש גבול עד כמה אפשר לבזות את הכנסת או להתעלם מהחלטותיה או לצפצף עליה, אבל אני לא אומר זאת כי כנראה אין גבול.

גלעד ארדן: השאלה היא עד כמה חברי הכנסת רוצים להרחיב את האמירה הזאת, שאין גבול לכמה שמוכיחים לנו פעם אחר פעם שמה שמוחלט פה מסביב לשולחן הוא בעצם בשבילנו, כי חוץ מאשר על עצמנו הוא לא עושה רושם על אף אחד אחר.

גלעד ארדן: ומה שאני אראה זה שאם שוב הכנסת תאשר את התקנות, שהרשות השנייה ומשרד התקשורת הגישו לנו, אז היא בעצם רק תמשיך ותעצים את האמירה הזו, שמה שמחליטים כאן מסביב לשולחן הוא אולי בשביל עצמנו, אבל מעבר לעצמנו הוא לא משפיע על אף אחד אחר, ואני אסביר למה אני מתכוון.

גלעד ארדן: כאשר כולנו בחודשים האחרונים הפסדנו כסף בקרנות ההשתלמות, זה לא נעים, זה רע מאד, אבל הממשלה לא מחזירה לנו את הכסף הזה, שהפסדנו.

גלעד ארדן: כשהתברר לחברת דניה סיבוס, אחרי שהיא זכתה בסלילת כביש 431, שהסלילה תהיה בסוף לא רווחית אלא הפסדית, כתוצאה מהתייקרויות של הברזל או כל מיני דברים אחרים, אז היא לא מחליטה על דעת עצמה לשים בכביש שהיא בונה לאזרחי המדינה, במקום דברים בטיחותיים חומרים זולים יותר.

גלעד ארדן: אבל יש גופים במדינה שלהם כן מותר להחליט את ההחלטות האלו על בסיס רווחיות כלכלית.

גלעד ארדן: קוראים להם: הזכיינים של הטלוויזיה המסחרית.

גלעד ארדן: גם זכייני ערוץ 2, גם זכייני ערוץ 10, שכבר הרבה מאד שנים הם אומרים לנו: זה נכון, נכנסנו להתחייבות מול מדינת ישראל ומול אזרחי מדינת ישראל – כי צריך להדגיש: הרשות השנייה היא לא מס הכנסה.

גלעד ארדן: היא לא גובה מהם חובות למדינה.

גלעד ארדן: החובות של הזכיינים הם מול האזרחים.

גלעד ארדן: הזכיינים התחייבו לספק לאזרחים טלוויזיה מסוג מסוים.

גלעד ארדן: יכול להיות שאחר כך יתברר להם שזה פחות רווחי ממה שהיה נדמה להם, אבל זה לא עניינינו.

גלעד ארדן: להחזיק ערוצי טלוויזיה במדינת ישראל יש לזה יתרונות רבים ומגוונים.

גלעד ארדן: לא רק בתחום הרווחיות הכלכלית.

גלעד ארדן: יש שיגידו שזה נותן לך - - -

משה כחלון: הישירה.

גלעד ארדן: אני מדבר בצורה הכי פתוחה.

משה כחלון: לא, רווחיות ישירה.

גלעד ארדן: כן, יש רווחיות ישירה שלפעמים, כמו בחודשים האחרונים, היא קצת פחות.

גלעד ארדן: דרך אגב, גם זה נתון לוויכוח, קצת פחות או קצת יותר.

גלעד ארדן: מסתבר שכשרוצים, אז אפשר להוריד משכורות ממאה ומשהו אלף לפחות.

גלעד ארדן: אבל זה כשממש רוצים, וכשהרגולטור ממש לוחץ על הצוואר.

גלעד ארדן: זאת אומרת, אפשר להגדיל את הרווחיות על ידי קיצוץ בהוצאות, אבל אנחנו יודעים לנהל ממש גרוע מול המנהלים המוצלחים שקיימים בשוק הפרטי, ואנחנו לא יכולים להטיף להם מוסר, אבל מה שאני מנסה לטעון זה שהרווחיות או חוסר רווחיות שלהם לא נותנת להם גושפנקה להפר את ההתחייבויות שהם נתנו מול אזרחי המדינה.

גלעד ארדן: ואם אנחנו כל הזמן מסבירים – בעיקר המפלגה שלי – שחשובים להם החינוך והציונות והערכים והיהדות - - -\

משה כחלון: מה זאת אומרת "המפלגה שלי"?

משה כחלון: המפלגה שלנו.

גלעד ארדן: המפלגה שלנו.

גלעד ארדן: אני רק רוצה להזכיר - - -

משה כחלון: לא, כי אתה מדבר אלי.

גלעד ארדן: תראה, אי אפשר ביד אחת להטיף לחינוך, לערכים ולמצוינות, ובצד השני לוותר או לאפשר לוותר על כל הדברים האלו, על הפקות, יצירה ישראלית וסוגה-עלית, כשברור לנו, בסאב-טקסט של מה שאומרים הזכיינים: מה שרווחי לנו, למכור פרסומות ולעשות כסף, מה לעשות, זה מה שעם ישראל אוהב.

גלעד ארדן: אנחנו רוצים למכור לו הישרדות, ולרדת בגדול, ומפרץ האהבה, וכל הדברים שאולי כיף לראות אותם ונעים, זה לא מאמץ את השכל יותר מדי, וזה מה שעם ישראל אוהב ורק מזה אפשר לעשות כסף מפרסומות.

גלעד ארדן: אז זה מה שבסופו של דבר אומרים לנו בשנים האחרונות.

גלעד ארדן: היום, אני חייב להגיד, אולי לצערי הרב, אני השתכנעתי, שאולי לפני הרבה שנים המחוקק קבע דרישות מאד מאד גבוהות מערוץ 10, כי הוא הניח שתהיה בוננזה כלכלית ותהיה צמיחה, ותהיה עוגת פרסום שתגדל, ובאה האינתיפאדה השנייה, טפחה על פני כולנו, הורידה את עוגת הפרסום – אני לא יודע 25%, 30%, אני לא יודע את המספרים, והתגייסנו כולנו, תיקנו את החקיקה, ובהסכמה עם ראשי ערוץ 10 הורדנו להם את המחויבויות עד תום תקופת הזיכיון, בהיקף ששווה בערך למיליארד ורבע שקל.

גלעד ארדן: חוזר: מיליארד ורבע שקל הורדנו במחויבויות של ערוץ 10, וכולנו נשבענו אמונים, שזהו.

גלעד ארדן: זה היה אחרי שהמחוקק שלפנינו – עוד לפני שאני ואתה הגענו לכנסת – כבר עשה איזו קומבינה אחרת ואמר: אם הם, בשנה שלישית, נדמה לי, לקיומם – תקן אותי אם אני טועה, דורון – אם בשנה השלישית הם יפה יקיימו, נראה כאילו – ישראבלוף - גם בשנה הראשונה והשנייה לקיומם, שאז היה להם - - -

קריאה: - - הם קיימו בשנה הראשונה.

גלעד ארדן: סליחה, אם הם יקיימו בשנה השנייה, נראה את זה כאילו הם קיימו גם בשנה הראשונה.

גלעד ארדן: כי בשנה הראשונה, אתם יודעים, היה ריב בין אלה שזכו במכרז, עדן, שמדן, לא יודע.

גלעד ארדן: מסכנים, הם רבו, וזה, היו להם קשיים להתרומם בהתחלה.

גלעד ארדן: הם לא תכננו נכון, וכולי.

גלעד ארדן: בואו נעזור להם.

גלעד ארדן: אז המחוקק לפנינו עזר להם, אנחנו כמחוקק עזרנו להם בעוד מיליארד ורבע שקל הקלות, ואז הם באו פעם שלישית, אמרו לשרת התקשורת דליה איציק – דווקא אני אגיד הכל לפרוטוקול, היום – באו פעם שלישית לדליה איציק, אמרו: תראי, גברתנו שרת התקשורת, לא יכול להיות שלא - נביא עכשיו משקיעים חדשים לערוץ 10, מה נשאר להם?

גלעד ארדן: בסוף 2010 מסתיים הזיכיון.

גלעד ארדן: איך הם יבואו וישקיעו כשנותרו להם בקושי בקושי עוד חמש-שש שנים להחזיק בערוץ 10?

גלעד ארדן: שרת התקשורת אמרה לחבר הכנסת גלעד ארדן: אתה יודע מה?

גלעד ארדן: זה עושה שכל.

גלעד ארדן: בוא ניתן להם אופק כמו לערוץ 2.

גלעד ארדן: כלומר: אם הם יעמדו בכל מה שהם התחייבו לנו, ונשבעו, כשהורדנו להם מיליארד ורבע שקל מההתחייבויות המקוריות, וכבר לא המקוריות, אחרי המקוריות, אחרי התיקון הראשון, אז ניתן להם אופק שאומר שאם הם רק יעמדו במה שהם התחייבו – דרך אגב, זה דבר לא פשוט במדינת ישראל 2009 לעמוד במה שהתחייבת.

גלעד ארדן: זה לא עניין של מה בכך.

גלעד ארדן: זה צריך להיות אדם מאד מוסרי – אם הם יעמדו במה שהם התחייבו, הרשות השנייה תוכל להאריך את זכיונם בשנתיים, ואם בשנתיים ההם יתברר שהם ממשיכים לעמוד, אפילו בעוד שנתיים.

גלעד ארדן: אלא מה, אדוני היושב ראש וחבר הכנסת מילר, הכנסנו סעיף בחוק שלנו, של ועדת הכלכלה ואמרנו בחוק: אנחנו רוצים לכבול את ידי עצמנו.

גלעד ארדן: כי אנחנו מכירים את זה שהם באים, ועוד פעם, ולא הרווחנו מספיק, ופה ושם, ותנו לנו הפעם עוד פעם לשנות את המחויבות, אמרנו לעצמנו: נכבול את ידינו בחקיקה ראשית.

משה כחלון: בוא, חבר הכנסת ארדן.

משה כחלון: אני מקווה שהדיון הזה יהיה קצר ככל הניתן.

משה כחלון: קיבלנו את הרקע - שאלה.

גלעד ארדן: לא, לא, אני – ממש ייקח לי עוד דקה לסיים.

משה כחלון: מתחייב.

גלעד ארדן: כן.

גלעד ארדן: שתי דקות.

גלעד ארדן: אמרנו: נכבול את ידי עצמנו, ונגיד שאנחנו – והכנסנו את זה בחוק – לא יכולים להאריך להם את הזיכיון, אלא אם כן עמדו בכל המחוייבויות.

גלעד ארדן: עכשיו, גם לפי הרשות השנייה, הם לא עמדו במחויבויות שלהם.

גלעד ארדן: הם חייבים, לא לרשות השנייה, הם חייבים לעם ישראל, על המרקע, 60 מיליון שקל הפקות ברמה של סוגה-עילית, שאלה הפקות יקרות יותר.

גלעד ארדן: גם מכניסות כסף ליצירה, גם תכנים ברמה גבוהה יותר, שהם לא עמדו בהם.

גלעד ארדן: ועכשיו, מה לעשות, הרשות השנייה על פי התקנות שהוועדה הזו אישרה, היתה צריכה לקבל החלטה האם להאריך או לא להאריך את זכיונם, עד לאחד בדצמבר 2008.

גלעד ארדן: זה קרה פה, בוועדה, בשישה באוגוסט.

גלעד ארדן: כלומר: הרשות השנייה, היו לה את שמיני, תשיעי, עשירי – היו לה ארבעה חודשים לקבל החלטה, אחרי שהיא יודעת כבר - - -

משה כחלון: השאלה שלי היא: מה עכשיו?

משה כחלון: מה אתה רוצה בתקנות האלה, לפני שאנחנו מתחילים את הדיון.

משה כחלון: הבנו, קיבלנו.

גלעד ארדן: אני טוען ששום דבר לא השתנה מאז שהוועדה הזאת, שלנו - - -

משה כחלון: מה אתה רוצה להציע?

גלעד ארדן: אני רוצה להציע שהדחייה בקבלת ההחלטות של הרשות השנייה לא תאושר על ידי הוועדה.

גלעד ארדן: לא אמור לקרות שום דבר חדש בחודש הקרוב - - -

משה כחלון: ואז מה?

גלעד ארדן: חוץ מזה שיהיו בחירות ואז שוב פעם דברים ייתקעו, ואולי נגיד: נחכה לשר החדש שייכנס למשרד התקשורת ויקבע מדיניות – רישיונות, זיכיונות - - -

משה כחלון: שנייה, חבר הכנסת ארדן.

משה כחלון: מה יקרה אם לא נאשר את התקנות.

משה כחלון: בוא נאמר שנבטל את ההחלטה הקודמת.

משה כחלון: מה יקרה?

משה כחלון: מה, הלילה, בערוץ 10, יחשיכו מסכים?

גלעד ארדן: לא.

משה כחלון: מה יקרה?

גלעד ארדן: מה שיקרה הוא שהרשות השנייה תיאלץ לכנס דיון חירום, כי היא נמצאת בהפרת חוק כבר מהאחד בדצמבר.

גלעד ארדן: מהאחד בדצמבר, שר התקשורת והרשות השנייה מפרים את החוק, כיוון שהם לא קיבלו עד היום החלטה, האם הם מאריכים או לא מאריכים את זיכיונו של ערוץ 10 – אני מבקש שאת תבהירי את המצב החוקי – ואם הוועדה לא תאשר את הבקשה הזו שלהם, אז הרשות השנייה צריכה לקבל החלטה בהולה – זה לא נכון?

אתי בנדלר: לא, לא.

גלעד ארדן: למה?

אתי בנדלר: המצב הוא מאד פשוט.

אתי בנדלר: אם הבנתי נכון – והדברים באו לידי ביטוי גם בפרוטוקול הקודם שעיינתי בו שוב לקראת הישיבה הזאת – הרשות השנייה החליטה כבר - -

נורית דאבוש: ב-26 בנובמבר.

אתי בנדלר: למעשה, שאם לא יחול משהו חדש – שלא חל עד עכשיו, לא קרה משהו חדש - למעשה לא מאריכים את הזיכיון של ערוץ 10.

דורון אבני: ההחלטה התקבלה במועד, על פי חוק.

אתי בנדלר: התקבלה החלטה.

אתי בנדלר: יש החלטה שבסיטואציה כזאת לא מאריכים את הזיכיון, ויוצאים למכרז חדש.

אתי בנדלר: אם הבקשה שלך לא תתקבל והמועד לקבלת החלטת הרשות - - -

גלעד ארדן: אבל אמרת לי שהיתה החלטה של הרשות.

אתי בנדלר: היתה החלטה מותנית.

אתי בנדלר: מותנית בכך שלא יקרה משהו, אוקי?

אתי בנדלר: משהו לא קרה עד כה ולכן ההחלטה היא לכאורה שאין הארכת זיכיון.

אתי בנדלר: אם מאריכים את המועד לקבלת החלטת הרשות, הרשות יכולה להמשיך לנהל מגעים עם ערוץ 10, לקבל מהם התחייבויות כאלה ואחרות, ולקבל, לכאורה, החלטה שכן מאריכים את הזיכיון.

גלעד ארדן: רק נזכיר שכל מה שהיא מחליטה, על פי חוות דעתך שהוגשה לוועדה, היא מחליטה בחוסר סמכות.

גלעד ארדן: זה על פי חוות דעתך.

אתי בנדלר: אני רוצה לומר – זה מה שאני רוצה לומר.

אתי בנדלר: הרשות יכולה לקבל החלטות אחרות.

אתי בנדלר: החלטה, במידה שתהיה החלטה, להאריך את הזיכיון ללא תיקון חוק, להערכתי החלטה כזאת היא מאד מאד בעייתית.

אתי בנדלר: אני מאמינה שמאן דהוא יעתור נגדה, ובית המשפט העליון, בשבתו כבית משפט גבוה לצדק, יצטרך להחליט אם החלטה כזאת, אם אכן תהיה החלטה אחרת, היא חוקית או לא חוקית.

גלעד ארדן: בסדר, אבל לפי חוות הדעת שאת אמרת – היא לא חוקית.

אתי בנדלר: להבנתי – היא לא חוקית.

אתי בנדלר: אבל, אני מניחה שיש להם חוות דעת סותרת, שהיא כן חוקית.

גלעד ארדן: אז עכשיו הוועדה מתבקשת לתת להם עוד זמן נוסף, להציג דברים חדשים כדי לקבל החלטה שבעיני הפרשנות המשפטית שלך היא לא חוקית.

אתי בנדלר: אכן, כך.

גלעד ארדן: בסדר.

גלעד ארדן: ברור.

גלעד ארדן: לכן אני חושב שהוועדה לא צריכה לשתף פעולה עם בקשה כזאת.

אתי בנדלר: לפי הפרשנות – לחוק בנוסחו היום, כדי שיהיה ברור.

משה כחלון: זאת אומרת שאנחנו משתפים פעולה עם עבריינים אם נקבל את הבקשה.

גלעד ארדן: אני לא שותף למינוח הזה.

גלעד ארדן: אני כן אומר שאם אם אתה - - -

משה כחלון: אנחנו משתפי פעולה עם עוברי חוק.

גלעד ארדן: לא.

גלעד ארדן: אם אתה מקבל את חוות הדעת של עורכת הדין בנדלר, שמרגע שיש הפרה אי אפשר לרפא את זה בלי תיקון חקיקה, אז אם אתה ממשיך לתת להם – כן, אז אנחנו בעצם נותנים להם להמשיך ולהפר את החוק.

גלעד ארדן: לדעתי, זו דעתי.

משה כחלון: טוב.

משה כחלון: אנחנו כן נקיים את הדיון הזה, אני מביא את זה להצבעה.

משה כחלון: מי בעד לקיים את הדיון?

משה כחלון: שניים בעד, אחד נגד.

משה כחלון: אנחנו נקיים את הדיון.

משה כחלון: אני מבקש את נציג משרד התקשורת.

משה כחלון: בבקשה.

משה כחלון: תן לנו הסבר לנושא העבריינות.

בני זלמנוביץ': עמדתנו היא שסמכות השר היא לקבוע בתקנות את המועד, ושאר הדברים הם בהחלטת המועצה.

אתי בנדלר: גיבשתם עמדה לגבי סמכות או אי סמכות הרשות לקבל היום החלטה באשר להארכת הזיכיון?

בני זלמנוביץ': אנחנו נסמכים על החלטת המועצה.

בני זלמנוביץ': ואנחנו אך ורק - - -

משה כחלון: סליחה, השר כתב לנו את המכתב.

משה כחלון: לא המועצה.

בני זלמנוביץ': אנחנו קובעים אך ורק את התאריך שעד אליו המועצה יכולה לקבל את החלטתה, כאשר אנחנו קיבלנו מהמועצה - - -

משה כחלון: סליחה, את הפנייה כתב השר.

משה כחלון: אנחנו לא עובדים מול מועצה, אנחנו עובדים מול משרד הממשלה.

בני זלמנוביץ': הגורם המקצועי הוא זה שמחליט.

משה כחלון: אני לא עובד מול גורם מקצועי, אני עובד מולך.

משה כחלון: אתה משרד ממשלתי.

משה כחלון: שר כותב ליושב ראש ועדה.

משה כחלון: לא יושבת ראש רשות כותבת ליושב ראש ועדה.

משה כחלון: אז בסוף, כל מה שאתם גומרים, זה אצלכם בבית.

משה כחלון: זה בסוף יגיע אליך.

משה כחלון: בוא תגיד לי אם אתה מבין את המשמעות שאתם עוברים על החוק, לדברי חברי ארדן שהוא גם משפטן מאד בכיר.

גלעד ארדן: בכלל לא בכיר.

גלעד ארדן: זוטר מאד.

גלעד ארדן: באמת.

משה כחלון: פעם אחת אני רוצה גם להיות לטובתך.

משה כחלון: אתה גם לא רוצה?

דורון אבני: אפשר רק לומר משהו עובדתי, לפני שהוא מתייחס?

משה כחלון: לא, לא.

משה כחלון: אני מבקש לשמוע אותו, אחר כך אתכם ואנחנו מסיימים את הדיון.

משה כחלון: אלא אם כן הוא רוצה - - - להגיד את זה.

בני זלמנוביץ': גדר השיקולים של השר הוא לא איזו החלטה או - - -

משה כחלון: דרך אגב, למה השר לא מגיע?

משה כחלון: לא מספיק חשוב?

בני זלמנוביץ': זו כבר לא החלטה משפטית.

משה כחלון: אני מקווה.

בני זלמנוביץ': גדר השיקולים – מבחינת המשרד – אינה איזו החלטה המועצה תקבל, אלא מועד ההחלטה.

בני זלמנוביץ': אנחנו קיבלנו במכתבים, בהתכתבויות, מהמועצה הבטחה שגם אם בראשון במרץ הם יחליטו שערוץ 10 לא עומד בהתחייבויותיו, יש להם מספיק זמן לפתוח במכרז לקראת החידוש בינואר 2010.

משה כחלון: טוב.

משה כחלון: בבקשה.

משה כחלון: היועצת המשפטית רוצה להגיד משהו?

אתי בנדלר: לא.

גלעד ארדן: דרך אגב, זו לא עמדה משפטית, מה שאמרת.

גלעד ארדן: ברור לך, נכון?

גלעד ארדן: הבחינה אם לוח זמנים של תשעה חודשים מספיק – הרי הזיכיון שלהם פוקע, נדמה לי, ב-27 בינואר 2010.

גלעד ארדן: אם המועצה תחליט רק באחד במרץ האם לוח זמנים כזה מספיק לכתוב מכרז, לבחור, הליכים משפטיים וכולי וכולי – זו לא חוות דעת משפטית.

גלעד ארדן: אתה מבין, נכון?

גלעד ארדן: אין לכם שום ידע בעניין הזה.

בני זלמנוביץ': הסמכות שלנו - - -

גלעד ארדן: חזקת התקינות המנהלית.

גלעד ארדן: כן, בסדר.

בני זלמנוביץ': הסמכות שלנו היא אך ורק לקבוע את מועד קבלת ההחלטה.

בני זלמנוביץ': חזקה על המועצה, מועצה ציבורית, שהחלטותיה יתקבלו על פי דין.

גלעד ארדן: זה ברור, אבל אתה כמחלקה משפטית, אין לך say בעניין הזה.

גלעד ארדן: אין לך ידע מקצועי שאומר לוועדת הכלכלה: וואלה, בתשעה חודשים אפשר להוציא מכרז עם זוכים, עם ערעורים משפטיים, עם הכל.

גלעד ארדן: הרי כולם מאיימים בזה שהמסך יוחשך, נכון?

גלעד ארדן: זה נורא מפחיד.

גלעד ארדן: אז אני מניח שמשרד התקשורת שותף לדאגה הזו.

גלעד ארדן: אבל לא המחלקה המשפטית יודעת כמה זמן לוקח כל העניין הזה.

גלעד ארדן: זה לא בתחום שלה.

גלעד ארדן: סמכות ונטיה שיפוטית זה בית משפט, לא במחלקה המשפטית.

בני זלמנוביץ': זה נלקח בחשבון במועצה הציבורית.

בני זלמנוביץ': המועצה הציבורית אמרה את זה.

גלעד ארדן: את זה אני מבין, אבל זו לא עמדה משפטית.

בני זלמנוביץ': בסדר.

משה כחלון: תודה.

משה כחלון: בבקשה.

נורית דאבוש: נושא ערוץ 10 הוא נושא מאד חשוב בפעילות של הרשות השנייה.

נורית דאבוש: המועצה דנה בנושא ערוץ 10 לא מעט פעמים, הנושא הזה הגיע גם לוועדה הזאת לא מעט פעמים, ואנחנו אמונים על השאלה ועל הפעילות שלנו על פי הוראות החוק והאחריות הציבורית.

נורית דאבוש: אנחנו, על פי הוראות החוק, קיימנו את הדיון של המועצה ב-26 בנובמבר, לא חרגנו מהוראות החוק, וב-26 בנובמבר 2008 קיבלנו החלטה.

נורית דאבוש: לא שלא קיבלנו החלטה – קיבלנו החלטה, היא היתה החלטה מאד ברורה.

נורית דאבוש: ערוץ 10 לא עומד בהתחייבויות שלו.

נורית דאבוש: לא רק זה שהוא לא עומד בהתחייבויות שלו ואין הסדר להשלמת כל המחויבויות שלו, גם בעינינו להשלים מחויבויות זה ערך עליון שמועצה ציבורית חייבת להיצמד אליו, קיבלנו החלטה שאומרת שאין מנוס מזה שאנחנו יוצאים למכרז.

נורית דאבוש: יחד עם זאת, זה גם מה שכתוב בהחלטת המועצה, לאור המשבר העולמי, ולאור העובדה שזה נותן את האותות שלו והם ניכרים מאד בשוק הטלוויזיה, אנחנו רואים את זה כל יום מחדש, ובגלל ההכרח שחשבנו שאנחנו צריכים לשמר את היצירה הישראלית ואת שוק היצירה, ומי שמכיר את מאבק היוצרים יודע עד כמה הנושא הזה כאוב, פנינו לשר התקשורת וביקשנו להעתיק בלבד את מועד ההחלטה הסופי לאחד במרץ.

נורית דאבוש: לכן אנחנו נמצאים באותו סד.

נורית דאבוש: פנינו לשר התקשורת, שר התקשורת פנה לוועדת הכלכלה.

נורית דאבוש: ועדת הכלכלה תחליט עכשיו שצריך להקדים את התאריכים – אין צורך לכנס מחדש את המועצה.

נורית דאבוש: יש החלטה של המועצה, פשוט נפרסם מכרז.

נורית דאבוש: אנחנו חושבים שבנסיבות האלה, עם האחריות הציבורית שמוטלת עלינו, עם המצב הכלכלי והמשבר בטלוויזיה בכללותו, אנחנו בהחלט חושבים שצריך להעניק את היכולת לערוץ 10 את היכולת, בשלושה שבועות הקרובים, בכל זאת לנסות להגיע, להציג בפנינו הסדר.

נורית דאבוש: אחרי שההסדר של רשות 10 יוצג בפני המועצה, חזקה על היועץ המשפטי של הרשות - - -

גלעד ארדן: הסדר עם מי?

נורית דאבוש: הסדר.

נורית דאבוש: איך הוא מחזיר את החובות שלו.

נורית דאבוש: חזקה על היועץ המשפטי - - -

משה כחלון: אם הוא מחזיר אין מכרז.

משה כחלון: או יש?

נורית דאבוש: אם הוא מחזיר את מכרז.

משה כחלון: זאת אומרת, מה שדרוש לכם זה שלושת השבועות האלה?

נורית דאבוש: זה רק שלושת השבועות האלה.

נורית דאבוש: האם שלושת השבועות האלה יהיו קריטיים בשאלת הפקת המכרז, הגיבוש שלו, הפרסום שלו והעלייה שלו לאוויר – ממש לא.

נורית דאבוש: ממש לא.

נורית דאבוש: אנחנו חושבים שזה יאלץ אותנו לעבוד קשה יותר בלוחות זמנים אינטנסיביים יותר, בפעילות הרבה יותר אינטנסטיבית.

נורית דאבוש: האם שלושת השבועות הם אלה שישנו את החלק הזה?

נורית דאבוש: ממש לא.

גלעד ארדן: קודם כל, האחד במרץ הוא עוד חמישה שבועות מהיום ולא שלושה שבועות.

נורית דאבוש: כבר סיימנו את חודש ינואר.

נורית דאבוש: מועצת הרשות השנייה אמורה להתכנס ב-26 בפברואר בשעה 16:00, המועד הזה כבר נקבע, נשלח זימון לחברי המועצה, לכן שלושת השבועות האלה הם מבחינתנו - - -

אתי בנדלר: ב-26 בפברואר?

נורית דאבוש: כן.

נורית דאבוש: ב- 26 בפברואר, ולקבל החלטה.

נורית דאבוש: אנחנו חושבים שמהבחינה הזאת – אני אומרת את זה פה לפרוטוקול – למועצת הרשות השנייה יהיה מספיק זמן כדי לגבש את המכרז, לפרסם אותו, לבחור זוכה חדש, גם אם תאריך ההחלטה יהיה ב-26 בחודש.

נורית דאבוש: לגבי אם יהיה הסדר או לא יהיה הסדר – יציג ערוץ 10 את ההסדר, חזקה על היועץ המשפטי של הרשות השנייה שהרשות השנייה תפעל רק על פי חוק, וכשההסדר הזה יוצג, אנחנו נדון.

גלעד ארדן: אפשר לשאול שאלה?

נורית דאבוש: בבקשה.

גלעד ארדן: ערוץ 10 יודע לגבי הדרישה של ההחזרה של ה-60 או ה-103 מיליון, או לא חשוב כרגע - - -

נורית דאבוש: 103 מיליון שקלים.

גלעד ארדן: 103 מיליון, הוא יודע את זה מאז שאימצתם את דוח תורג'מן, שזה כבר כמעט חצי שנה מאז.

נורית דאבוש: נכון.

גלעד ארדן: אם ערוץ 10 בשנה הזאת, לא חשב שהוא יכול להגיע להסדר עם מלווים שילוו לו את הכסף – בהנחה שהוא צריך, אכן, מלווים כאלה, כי בעלי המניות יכולים גם הם להחליט שהם מזרימים את הכסף שהערוץ שלהם לא הפיק בו – אז מה אמור להשתנות בשלושת השבועות הקרובים?

משה כחלון: תשאל אותם.

גלעד ארדן: אין לי דין ודברים עם ערוץ 10, אני מדבר עם מי שמפקח על ערוץ 10.

משה כחלון: תשאל אותם, אם יש להם היכולת לסגור בשלושה שבועות.

משה כחלון: הרי כל הפער הוא שלושה שבועות.

משה כחלון: הרי אי אפשר להחזיר את הימים אחורה.

נורית דאבוש: אדוני היושב ראש, רק אם תרשה לי, אני רק אסיים.

נורית דאבוש: אכן, מועצת הרשות השנייה אישרה את ועדת תורג'מן, במסגרת הזאת הציגו אנשי ערוץ 10 התחייבות בלתי חוזרת שחתומים עליה שלושת בעלי המניות, להחזרת הכספים.

גלעד ארדן: בשבועת צופים.

נורית דאבוש: רגע.

נורית דאבוש: הם הציגו את זה בפני מועצת הרשות השנייה.

נורית דאבוש: זה היה טרם המשבר הכלכלי.

נורית דאבוש: הנציגים שלהם יושבים פה.

נורית דאבוש: חזקה עליהם שאם הם מציגים את זה בדין בפני מועצה בישיבה רשמית ופורמלית, לא בחדרי חדרים ולא בניירות שאין להם שום תוקף, המכתב הזה קיים.

נורית דאבוש: הם חזרו בהם מההתחייבות הבלתי חוזרת, לאור המשבר הכלכלי, הם לא היו מסוגלים לעמוד בלוחות הזמנים האלה.

גלעד ארדן: זאת אומרת, ההתחייבות הבלתי חוזרת, התברר שהיא חוזרת.

גלעד ארדן: זה מדהים.

גלעד ארדן: זה ממש במילון.

גלעד ארדן: גבירתי, יסביר לך עורך דין אבני:

גלעד ארדן: התחייבות בלתי חוזרת במושגי עולם המשפט, זה שאדם אחר כך לא יכול לטעון נגדה שום דבר.

גלעד ארדן: לא השתנות נסיבות – אי אפשר להגיד גם בלתי חוזרת וגם להגיד: המשבר הכלכלי.

גלעד ארדן: כי אם היא בלתי חוזרת זה לא משנה.

גלעד ארדן: מצדי שירוצו ויביאו מהחשבון הפרטי שלהם.

גלעד ארדן: נסיבות לא משפיעות על התחייבות אם היא באמת בלתי חוזרת, ואם היא בלתי חוזרת, מן הראוי גם שיפקידו ערבות בנקאית גם למימושה.

נורית דאבוש: אנחנו, בחלק של ההסדר, התכוונו גם לעניין הזה.

נורית דאבוש: האם שלושת השבועות האלה זה מה שישנה את המצב?

נורית דאבוש: לטעמנו לא.

גלעד ארדן: את זה אפשר להגיד כל פעם, ובעוד שלושה שבועות אפשר להגיד שעוד שלושה.

גלעד ארדן: זה כבר אחרי חצי שנה.

נורית דאבוש: אי אפשר להגיד כי ההחלטה כבר התקבלה.

נורית דאבוש: צריך להיות מאד צמודים לעניין הזה.

נורית דאבוש: המועצה עבדה בעניין הזה על פי הוראות החוק, ורק על פי הוראות החוק.

נורית דאבוש: נצמדה לתאריכים כמו שזה נראה, אבל האחריות הציבורית שלנו, גם בנסיבות האלה, בעיקר בנסיבות האלה, שהן נסיבות שונות לכל דבר ועניין - - -

גלעד ארדן: אני מאד מעריך אותך, גברתי, אבל להגיד שהמועצה פועלת על פי הוראות החוק, זה עדיין לא הופך את זה למציאות.

גלעד ארדן: כי היועצת המשפטית של ועדת הכלכלה, שאני מסכים לדעתה, חושבת שאתם לא פועלים על פי הוראות החוק.

דורון אבני: כדאי להבהיר נקודה אחת, שהיא נקודה חשובה.

דורון אבני: עד כה, כשאנחנו מדברים כאן, בישיבה הזאת – תאשר את זה היועצת המשפטית של הוועדה – מועצת הרשות השנייה לא חרגה בסנטימטר מהוראות החוק.

דורון אבני: אם אני טועה, תתקן אותי היועצת המשפטית.

גלעד ארדן: היא כן חרגה.

דורון אבני: לא, יש החלטה נכון לעכשיו - - -

גלעד ארדן: היא כן חרגה, כי אתה כתבת חוות דעת שאם הם נותנים 60 מיליון שקל, יש לכם סמכות להאריך את הזיכיון.

גלעד ארדן: ואני אומר שאין לכם סמכות.

דורון אבני: קודם כל, אין חוות דעת כזאת.

דורון אבני: אם אדוני מכיר חוות דעת כזאת, הוא מתבקש להמציא לי אותה.

גלעד ארדן: זה מה שנאמר לי גם על ידי מנכ"ל הרשות, גם על ידי היושבת ראש.

דורון אבני: אין חוות דעת כזאת.

דורון אבני: אין חוות דעת כזאת בחתימתי.

דורון אבני: אם יש כזאת, אני אשמח לראות אותה.

גלעד ארדן: אז למה אנחנו מחכים?

גלעד ארדן: אם צריך תיקון חקיקה, אז - - -

דורון אבני: אז זה מה שאני רוצה להסביר.

דורון אבני: אז שיהיה ברור: מועצת הרשות השנייה והרשות השנייה פעלו כדין.

דורון אבני: נכון למועד ישיבה זאת לא הפרנו את החוק בכלום.

דורון אבני: במה הדברים אמורים?

דורון אבני: אומר ערוץ 10 למועצת הרשות השנייה: אני מעוניין להגיש הסדר – והסדר, שיהיה ברור, אני כבר אומר את זה לפרוטוקול, זה לא מכתב מבעלי המניות, גם אם זה יהיה התחייבות בלתי חוזרת.

דורון אבני: אני מעוניין להגיש הצעה בפני המועצה, לתמוך אותה משפטית ולנמק בפני המועצה, מדוע ההצעה שלי – שאני עוד לא יודע מהי – עומדת בהוראות החוק.

דורון אבני: אומרת המועצה לוועדה הנכבדת הזאת: אנחנו מעוניינים - - -

גלעד ארדן: אבל עשיתם, עשיתם את השימוע אתו.

גלעד ארדן: החלטתם.

גלעד ארדן: החלטתם ב-26 בדצמבר כבר את ההחלטה שלכם.

גלעד ארדן: אז למה עוד, עכשיו?

גלעד ארדן: איזה מין הליך זה?

דורון אבני: קודם כל, שיהיה ברור: אין ריב ומדון בין הרשות השנייה לבין הוועדה הזאת.

דורון אבני: יש לנו כבר החלטה, אפילו לא צריך לכנס אף אחד שוב פעם, ונתקדם למכרז.

גלעד ארדן: אבל למה אתם מבקשים את הדחייה?

גלעד ארדן: אתם מעמידים אותנו – אותי לפחות – במצב הזה.

דורון אבני: הדבר היחיד שאנחנו באים ואומרים: כאשר באים לקבל החלטה, שהיא החלטה מאד משמעותית – יתכן שהיא החלטה נדרשת.

דורון אבני: יתכן שהיא החלטה חוקית, נדרשת, אבל היא החלטה מאד משמעותית, על זה כולם מסכימים פה.

דורון אבני: מבחינה ציבורית, מבחינת ההשלכה על יוצרים, על האנשים שעובדים בערוץ הזה.

דורון אבני: לפני שמקבלים החלטה כזאת צריך למצות את כל האפשרויות.

דורון אבני: ואם בא ערוץ 10 ואומר: בכוונתי להגיש הצעה כזאת, ואני חושב שאני יכול להגיש הצעה שעומדת בכל הוראות החוק – אני חושב שהאחריות הציבורית מחייבת שנדון ונבחן אותה.

דורון אבני: נבחן את הבקשה הזאת קודם כל מבחינה משפטית, ובהחלט יכול להיות שהם יגישו הצעה, שאני אומר מבחינה משפטית שהיא לא עומדת בהוראות החוק.

דורון אבני: אבל, אני רוצה למצות את האפשרות הזאת.

דורון אבני: ואחרי זה, אם היא עומדת בהוראות החוק, זה יגיע למועצה, שתצטרך לדון בה מבחינה ציבורית ולהחליט: גם אם היא עומדת בהוראות החוק, יתכן שהמועצה לא תקבל אותה.

דורון אבני: אם אז נקבל החלטה שמישהו יסבור שהיא החלטה לא חוקית – בהחלט.

דורון אבני: האנשים יודעים את דרכם לבג"ץ, הם מצאו אותה הרבה פעמים, דרך אגב, לפחות בשנות כהונתי, הם מצאו את הדרך, אבל דרכם לא צלחה.

גלעד ארדן: האם לחוות דעתך, במידה שהם יבואו – בוא ניקח את המצב הכי אופטימלי.

גלעד ארדן: הם לא באים עם הסדר משפטי, הם באים עם ארגזים עם כסף, עם 60 מיליון שקל, והם הביאו במשאית 60 מיליון שקל לישיבה שלכם אתם.

גלעד ארדן: האם בזה הם ריפאו את הפגם, ויש לכם סמכות להאריך את הזיכיון שלהם.

דורון אבני: אני אומר שוב – יש יאמרו שזה חזון אחרית הימים.

גלעד ארדן: עד היום לא חשבת על האפשרות הזאת?

דורון אבני: אני חשבתי על השאלה הזאת.

גלעד ארדן: אני מניח.

דורון אבני: אם הם יגיעו עם משאיות עם 60 מיליון שקל - - -

גלעד ארדן: שזה המצב הכי טוב.

גלעד ארדן: יותר טוב מזה הם לא יציעו לך.

משה כחלון: למה, אתם לא מקבלים צ'קים?

דורון אבני: אני כרגע לא מחווה דעה כי זה לא רציני.

דורון אבני: אתה לא מצפה ממני לחוות דעה כזאת - - -

משה כחלון: טוב, טוב.

משה כחלון: אני מבקש לעצור את זה עכשיו.

גלעד ארדן: בטח שזה רציני.

גלעד ארדן: זה אופטימלי.

גלעד ארדן: אין הסדר משפטי יותר טוב מזה שהם יבואו עם צ'ק על 60 מיליון.

גלעד ארדן: האם במצב כזה הרשות - - -

משה כחלון: סליחה, גלעד, גלעד.

גלעד ארדן: אם אין לך עמדה אז - - -

משה כחלון: גלעד.

משה כחלון: בדיון הקודם דיברנו על כך שעד ה-15 בינואר אתם מקבלים איזשהו מתווה.

משה כחלון: קיבלתם אותו?

נורית דאבוש: עד 15 בינואר היינו אמורים לקבל את המתווה.

נורית דאבוש: בינתיים לא קיבלנו את המתווה, אבל מבחינתנו, אני אומרת לך שוב, שהדברים הובהרו פה באופן חד משמעי.

נורית דאבוש: את ההחלטה שלה לגבי עריכת מכרז קיבלה מועצת הרשות השנייה.

גלעד ארדן: היא לא קיבלה.

נורית דאבוש: היא קיבלה.

גלעד ארדן: היא לא קיבלה נורית, זה לא פיר להגיד את זה.

גלעד ארדן: באמת, אני לא אוהב להתעמת אתך.

גלעד ארדן: זה כמו להגיד: אני החלטתי להתחיל בדיאטה.

גלעד ארדן: מתי?

גלעד ארדן: אני אודיע מתי.

נורית דאבוש: לא, לא - - -

גלעד ארדן: החלטתם לצאת למכרז, ואתם כבר תודיעו מתי, החלטה סופית.

גלעד ארדן: זה לא החלטה.

גלעד ארדן: זו החלטה מותנית.

נורית דאבוש: אנחנו בכלל לא נכנסים לשאלה אם ההחלטה סופית או לא החלטה סופית.

נורית דאבוש: ההחלטה של המועצה, ב- 26 בנובמבר, היתה מאד ברורה.

נורית דאבוש: בנסיבות האלה, ערוץ 10 לא עמד בהתחייבויות שלו ולא הודה שלא עמד בהתחייבויות שלו, אין מנוס – זה המושג שמופיע בהחלטת המועצה – אין מנוס אלא מלצאת למכרז.

נורית דאבוש: מה המועצה אמרה?

נורית דאבוש: המועצה אמרה, מתוך האחריות הציבורית שלה ולאור המשבר הכלכלי שקיים, אנחנו רוצים למצות את התהליך ולכן פנינו לשר התקשורת ואמרנו לו: אנחנו מבקשים שתאפשר לנו, ותפנה לוועדת הכלכלה, תאפשר לנו לקבל את ההחלטה עד האחד במרץ.

נורית דאבוש: ולצורך העניין הזה נקבעה ישיבה של מועצת הרשות השנייה ב- 26 בפברואר.

משה כחלון: אבל נורית, סליחה.

משה כחלון: איזו החלטה צריכה להתקבל ב-26 במרץ?

משה כחלון: לצאת למכרז – נתקבלה כבר החלטה.

נורית דאבוש: אם ב-26 בפברואר יציג ערוץ 10 הסדר - - -

משה כחלון: לא, לא לא.

משה כחלון: סליחה.

משה כחלון: לא, סליחה, אני מתנצל.

משה כחלון: היתה פה אמירה של מנשה סמיר, שאמר: עד ה-15 בינואר.

דורון אבני: כן, אני אסביר מה קרה.

דורון אבני: כמו שאולי חברי הוועדה קראו בעיתונות, גובש מזכר הבנות בין רשת לבין ערוץ 10, שהרשות לא היתה צד לו, היא יודעה בדבר קיומו של המזכר, ולאור המזכר שקובע שם לוחות זמנים, שנקודת ההכרעה הראשונה על פי המזכר הוא האחד בינואר, פנה מנכ"ל ערוץ 10 שנמצא פה אל מנכ"ל הרשות השנייה ויושב ראש מועצת הרשות השנייה, וביקש ארכה עד ה-30 בינואר, והארכה הזאת ניתנה לו.

משה כחלון: כלומר, תוך חמישה ימים.

דורון אבני: זה לא מעלה ולא מוריד מבחינת התנהלות ולוחות הזמנים.

משה כחלון: טוב.

משה כחלון: כנראה שאז ניחשתי נכון.

אתי בנדלר: אני מבקשת להתייחס לשאלתו של חבר הכנסת ארדן, לגבי קיום מחויבויות.

אתי בנדלר: אני אשתדל להסתפק, למרות שאני לא מבטיחה שאני אצליח, בציטוט הוראות סעיף 37ג(ג) לחוק הרשות השנייה לטלוויזיה ורדיו, ואומר כלדקמן: "ביקש בעל זיכיון מהמועצה להאריך את תוקף זיכיונו כאמור בסעיפים (א) ו-(ב)- - -" – זאת אומרת: תקופה ראשונה או תקופה שנייה.

אתי בנדלר: אנחנו מדברים כרגע רק על סעיף (א) כי זו הבקשה שבה מדובר, הארכת תקופת הזיכיון לשנתיים – "רשאית המועצה להאריך את תוקף זיכיונו, אלא אם כן מצאה כי מתקיים אחד מאלה: 1.

אתי בנדלר: בעל הזיכיון לא קיים במהלך תקופת הזיכיון - - -" – המילים הנוספות לא רלוונטיות כרגע – "אחר ההוראות לפי חוק זה, כללי המועצה או תנאי הזיכיון, לרבות תנאים והתחייבויות שמועד קיומם נדחה לפי סעיף 59א(ג) - - -" – דהיינו: יש כאן הוראה קטגורית המונעת מהרשות השנייה להאריך את תקופת הזיכיון אם היא מצאה שהערוץ השלישי לא קיים את מחויבויותיו, ולעניין זה אומר: מחויבויות, לרבות מחויבויות מופחתות שהמועצה או ככל שהרשות החליטה להפחית אותן, עד תום תקופת הזיכיון.

אתי בנדלר: היו פה הצהרות חד משמעיות שאין שום דרך, אין שום דרך, גם אם ייעשו מאמצים ויהיה כל הרצון טוב שבעולם, אין שום דרך הערוץ השלישי אכן יוכל להשלים את המחויבויות המופחתות עד תום תקופת הזיכיון.

אתי בנדלר: לכן, מתחייבת כאן פרשנות, הייתי אומרת, כמעט לוליינות לפי לשון החוק, אם רוצים לומר שהמשאית שכוללת 60 מיליון שקל במזומן – סליחה, 103 שקל במזומן – שתובא למשרדי הרשות ב-26 בפברואר, רואים את זה משום קיום מחויבויות.

אתי בנדלר: משום שהמחויבויות לצרכינו זה בעצם שידור של – אני לא מדברת כרגע על התמלוגים, השקעות בקולנוע וכולי, אני מדברת כרגע רק על השקעות בסוגת עלית – מדובר על השקעות בפועל כדי שהדברים האלה יהיו על המסך בתקופת הזיכיון הראשונה.

גלעד ארדן: נכון.

גלעד ארדן: זה מה שאני אמרתי.

אתי בנדלר: אינני יודעת, אני מניחה שיש פרשנות שאומרת שפרשנות תכליתית היא עצם ההשקעה, כדי שהיא תבוא לידי ביטוי בשלב כלשהו על המסך.

אתי בנדלר: זה בתשובה לשאלתך אם אפשר או אי אפשר.

אתי בנדלר: הדברים לא נאמרו כאן במפורש על השולחן אבל להבנתי, זה כל מה שניתן לומר.

אתי בנדלר: פרשנות תכליתית של החוק מרחיבה – רואים את הכסף אם ניתן לרשות השנייה, כאילו נעשתה השקעה.

משה כחלון: טוב.

משה כחלון: גלעד, חבר הכנסת ארדן, אני חושב שאתה צודק.

משה כחלון: אתה רוצה לשאול עוד שאלה או משהו לפני שיושבים להצבעה?

משה כחלון: כי אני הולך להצביע אתך.

משה כחלון: שכנעת אותי.

משה כחלון: עוד מישהו רוצה לומר עוד משהו?

משה כחלון: גלעד, מה ההצעה שלך לוועדה?

גלעד ארדן: ההצעה שלי היא לא לאשר את התקנות.

משה כחלון: זאת אומרת, לבטל את ההחלטה.

אתי בנדלר: לא, היא התקבלה.

אתי בנדלר: היתה הצבעה על בקשה לדיון מחדש.

אתי בנדלר: הבקשה התקבלה.

אתי בנדלר: כרגע צריכים להחליט אם מאשרים את התקנות או לא מאשרים את התקנות.

אלכס מילר: אדוני היושב ראש, ברשותך, אפשר להתייחס?

משה כחלון: בטח.

אלכס מילר: תשמע, אנחנו לפני חודש ישבנו ושמענו בדיוק אותן טענות, והתקבלה החלטה.

אלכס מילר: ואני חושב שבדיוק לאותם דברים שהתייחס גלעד כלפי חברי כנסת - אנחנו גם חייבים שתהיה לנו קצת אחריות כלפי דברים שאנחנו מאשרים, ובסופו של דבר בגלל שחבר כנסת לא השתתף בישיבה ואחרי חודש שהוא מחליט כן להעלות את הנושא הזה מחדש, בעצם כל המערכת צריכה להתאים את עצמה על פי העניין הזה.

אלכס מילר: במיוחד שמדברים על תקופת זמן של שלושה שבועות לתום האישור שעשינו אותו לפני חודש.

אלכס מילר: אז גם מבחינת הדבר הזה אני חושב שבאחריותנו, אתה יודע, לא רק ליצור משברים, אלא לפעמים גם לפתור אותם.

אלכס מילר: אני חושב שבתקופה שאנחנו נמצאים בה היום, ובמיוחד שבעוד כמה חודשים יהיה שר תקשורת חדש שיצטרך להיכנס לתפקיד, ויצטרך להתמודד עם כל הדברים שכרגע אנחנו מדברים עליהם, ראוי ונכון לבוא ולחזק את ההחלטה שקיבלנו לפני חודש, כי לא יכול להיות שחודש אחרי חודש בגלל נסיבות כאלה ואחרות – ואני לא רואה פה נסיבות מיוחדות, כי בדיוק אותם דברים אמרנו לפני חודש.

אלכס מילר: ואותם דברים שאמרה כרגע היועצת המשפטית, אני חושב שאמרת גם בפעם שעברה.

אלכס מילר: נכון?

אתי בנדלר: כן.

אתי בנדלר: לא יודעת אם בדיוק, אבל רוח הדברים.

אלכס מילר: אז או שהדברים הוסרו - - -

משה כחלון: לא שהוסרו.

משה כחלון: חבר כנסת ארדן אמר פה בבירור שאנחנו כמעט משתפים פעולה עם אנשים שעוברים פה על החוק.

משה כחלון: אז מותר לנו גם – לכן נוצר גם העניין הזה, של דיון מחדש או דיון נוסף או דיון חוזר.

משה כחלון: בית המשפט העליון מקיים דיונים חוזרים.

משה כחלון: לא הרבה, אבל מקיים.

אלכס מילר: לא מעניין אותי כרגע ההיבט של מועצת הרשות השנייה.

אלכס מילר: מה שמעניין אותי כרגע זה האישור שביקש מאתנו שר התקשורת.

אלכס מילר: שר התקשורת, מבחינתו, הביא בקשה לוועדת הכלכלה.

משה כחלון: לשר התקשורת זה בכלל לא חשוב, דרך אגב.

משה כחלון: שני דיונים הוא לא מגיע לכאן, זה כנראה לא חשוב לו.

אלכס מילר: בסדר.

אלכס מילר: אני לא יודע מה מעניין את שר התקשורת באופן אישי.

אלכס מילר: מה שמעניין אותי זאת הסיבה שאני נמצא כאן.

אלכס מילר: הסיבה שאני נמצא כאן זה אישור של אותו מסמך שהביא לוועדה שר התקשורת.

אלכס מילר: מבחינתו הנושא הזה - - -

גלעד ארדן: ככה נטשת את כל הקמפיין?

גלעד ארדן: זה כל כך חשוב לך?

גלעד ארדן: כל הכבוד.

גלעד ארדן: אני מעריך את זה.

גלעד ארדן: זו אחריות ציבורית שתראה, רוב הוועדה לא גילתה.

גלעד ארדן: כל הכבוד.

משה כחלון: רגע, יש לך בעיה עכשיו עם חבר הכנסת מילר?

גלעד ארדן: לא, אני מפרגן.

גלעד ארדן: תראה מה זה.

גלעד ארדן: כל הכבוד.

אלכס מילר: אז הטענה שלי היא פשוטה מאד, אדוני היושב ראש.

אלכס מילר: קיבלנו החלטה לפני חודש, שינוי ההחלטה הזאת הולך להכניס למשבר נוסף תחום מאד עיקרי - - -

משה כחלון: חבר הכנסת ארדן הוא לא מספיק אחראי, אתה חושב?

אלכס מילר: תשמע, חבר הכנסת ארדן יש לו את הטענה שלו והדעה שלו, והוא מבחינתו חושב שהוא צודק, אני מבחינתי חושב שאני צודק בדעתי.

אלכס מילר: ואין ספק שבסופו של דבר אנחנו צריכים להצביע, אבל אני מבקש ממך כמי שמנהל בישיבה ותמך בנושא הזה לפני חודש, לגלות גם קצת אחריות כלפי החלטות שאנחנו מקבלים פה, ולא שונה שום דבר מאותה החלטה שנתקבלה.

נילי בן גיגי-וולף: ב- 15 בינואר היה צריך - - -

גלעד ארדן: אני רוצה להגיד לך עוד משהו, אלכס.

אלכס מילר: אבל אם היינו מחליטים באותה ישיבה שנחכה עד ה-15 בינואר, נכנס פה ישיבה, ועל פי מה שיתקבל באותו 15 בינואר נקבל פה את ההחלטה, הייתי מסכים עם ההערה שאמרת.

אלכס מילר: אבל, אנחנו לא קיבלנו החלטה כזאת.

אלכס מילר: קיבלנו החלטה להאריך עד 28 בפברואר.

אלכס מילר: אם היינו מקבלים החלטה על תנאי, אם היינו מקבלים החלטה שנתכנס כאן, הייתי מסכים בהחלט.

אלכס מילר: היינו מגיעים לפה, היינו שומעים את הטענות, ואז היינו אומרים: תשמעו חברים, אתם לא עשיתם את מה שביקשה הוועדה לפני חודש ומשהו, אנחנו לא יכולים לתמוך בכם.

אלכס מילר: אבל זה לא מה שקרה.

אלכס מילר: הוועדה קיבלה החלטה, המערכת יצאה לעבודה ואנחנו עכשיו באים - - -

גלעד ארדן: לאיזו עבודה המערכת יצאה?

גלעד ארדן: המערכת כבר היתה צריכה להיות אחרי החלטה.

גלעד ארדן: הם לא צריכים לעשות שום עבודה, העבודה היא אצל ערוץ 10.

גלעד ארדן: הם עשו את העבודה, הם קיבלו את ההחלטה.

אלכס מילר: אז זה מה שאני אומר.

אלכס מילר: אני, כשאני מקבל החלטה, אני מקבל אחריות כלפי החלטות אני מקבל.

אלכס מילר: לא יכול להיות שאחרי חודש אני אשנה את ההחלטות שלי בגלל אותן טענות.

אלכס מילר: אז מה?

אלכס מילר: אז פוליטית עכשיו לא נוח לי עם מישהו אז הוא משנה את ההחלטות שלו?

אלכס מילר: לא יכול להיות דבר כזה.

אלכס מילר: קצת אחריות, חברים, עם כל הכבוד.

משה כחלון: אז בכנסת הבאה תציע הצעה לבטל את הדיונים מחדש.

אלכס מילר: בסדר, באותה מידה אני יכול לבקש מחבר הכנסת גלעד ארדן לא לבטל את ההחלטה שהתקבלה.

אלכס מילר: תשמע, אדוני היושב ראש, אני חושב שזה קצת לא אחראי לבוא שלושה שבועות לפני תום ההחלטה שקיבלנו ולשנות אותה עכשיו.

גלעד ארדן: מה יותר לא אחראי?

גלעד ארדן: לא אחראי לשנות החלטה שעל פי תקנון הכנסת אפשר לשנותה, או יותר לא אחראי זה להמשיך ולתת אפשרות למי שמקבל מהמדינה זיכיון להפר אותו פעם אחר פעם מול הציבור?

גלעד ארדן: מה יותר לא אחראי?

אלכס מילר: אני חושב שבמצב שבו נמצא היום השוק החופשי שלנו, אני חושב שהגיע הזמן שגם אנחנו נגלה קצת אחריות.

גלעד ארדן: מה יותר קל לך?

גלעד ארדן: להיות לטובת אמצעי התקשורת?

אלכס מילר: לא, אל תכניס אותי מבחינה זאת.

משה כחלון: חבר הכנסת ארדן, נגמר הזמן.

גלעד ארדן: דווקא אני רוצה לספר לך - - -

אלכס מילר: אני, מה שטוב לי, את ההחלטה שלי קיבלתי - - -

גלעד ארדן: אתה יודע מה?

גלעד ארדן: בוא נעשה משהו אחר.

גלעד ארדן: רגע.

גלעד ארדן: יש לך תחשיב כלכלי שהעסקים של בעלי המניות של ערוץ 10 נפגעו בעקבות המשבר וכמה, והאם הם יכולים לשלם או לא יכולים?

משה כחלון: אני לא חושב שזה רלוונטי - -

גלעד ארדן: הוא אמר את זה.

גלעד ארדן: כל הזמן המשבר הכלכלי.

משה כחלון: לא צריך להיכנס לכיס של בעלי המניות בעסקים האחרים שלהם.

גלעד ארדן: הוא אומר שהמשבר הכלכלי זה רלוונטי.

אלכס מילר: אני העליתי טענה שקיבלנו החלטה לפני חודש ואני חושב שלא היתה שום טענה חדשה בזמן הזה שיכולה לשנות את ההחלטה של לפני חודש.

אלכס מילר: זהו זה.

אלכס מילר: ולדעתי זה לא אחראי לשנות החלטה ללא שום סיבה.

גלעד ארדן: אז לפי הטענה שלך זה לא אחראי – היית צריך להגיד לרשות השנייה פה לפני חודש, שזה לא אחראי לבוא אחרי חמישה חודשים ולבקש לדחות תאריך שהכנסת כבר החליטה עליו.

אלכס מילר: שמעת מה אמרתי בישיבה ההיא?

גלעד ארדן: מה הצבעת?

אלכס מילר: אני תמכתי.

גלעד ארדן: למה תמכת?

גלעד ארדן: זה לא אחראי.

אלכס מילר: או שאתה שואל מה הצבעתי או שאתה שואל מה אמרתי.

אלכס מילר: אתה כרגע שואל: למה לא אמרתי.

גלעד ארדן: אבל אותו טיעון שאתה משתמש בו היום, למה להצביע נגד, היית צריך בגללו גם להצביע נגד הבקשה לפני חודש.

משה כחלון: חבר הכנסת ארדן, בוא, אנחנו עברנו חודש וחצי לא קלים מאז הבקשה שלך.

משה כחלון: חודש לא קל.

משה כחלון: מצביעים, מבטלים את התקנות?

משה כחלון: זו הבקשה שלך?

גלעד ארדן: כן.

גלעד ארדן: לא, לבטל.

משה כחלון: לא לאשר אותן.

גלעד ארדן: כן.

משה כחלון: מי בעד לקבל את הצעתו של חבר הכנסת ארדן?

משה כחלון: מי נגד?

משה כחלון: עבר.

משה כחלון: תודה רבה.

אתי בנדלר: דהיינו: התקנות לא אושרו.